**ANI DE-A RANDUL**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANI DE-A RÂNDUL...

Ştiu iubito. Niciodată

N-ai să-ţi porţi spre mine gândul

Cu iubire-adevarata

Însă martor mi-este vântul,

Şi pământul,

Şi cuvântul,

Că aş vrea să-mi treacă viaţa

Chipul tău doar sărutându-l,

Părul tău doar mângâindu-l,

Trupul tău doar dezmierdându-l,

Sărutându-ţi ochii, faţa,

Ziua, noaptea, dimineaţa,

Ore, zile, ani de-a rândul!

Tu mi-ai alungat din minte

Setea de singurătate,

Şi-ai făcut să te alinte,

Ale mele gânduri, toate.

Aşteptate,

Căutate,

De atât amar de vreme,

Vise scumpe, nestemate,

Flori de câmp, înmiresmate,

Care nu ştiu a se teme

Şi se strâng în diademe

Pentru fruntea ta create.

Deci, te voi iubi cu sete

Cum iubeşte marea vântul,

Cum iubeşte pe-ndelete,

Soarele, întreg pământul,

Luminându-l,

Renegându-l,

Chiar de nu-mi va trece viaţa

Trupul tău doar dezmierdându-l,

Chipul tău doar sărutându-l,

Părul tău doar mangaiandu-l,

Sărutându-ţi ochii, faţa,

Ziua, noaptea, dimineaţa,

Ore, zile, ani de-a rândul!